Koos sinuga õiglase riigi eest!
Minu lugu. Jaak Aab.
Riigikogu 2019 valimistel seisab Eesti ees põhimõtteline valik – edasi või tagasi?
Kas liigume edasi õiglasema, tugevama ja hoolivama riigi suunas või läheme tagasi igaüks iseenda eest mõtteviisi juurde, kus riigi tugi jõudis vaid vähesteni.
Minu unistuste Eestis pole palgavaesust, pensionid tagavad väärika toimetuleku ning arsti juurde pääsu ei pea mitmeid kuid ootama. Ma kandideerin Riigikogusse, et seista kaasava majanduskasvu, maaelu arengu ning Eesti rahva püsimise eest.
Ma ei luba kaotada solidaarset tervishoiusüsteemi ja seisan vastu reformidele, mis suurendavad majanduslikku ebavõrdsust.
Seisan nii noorte perede kui ka väärika vananemise eest. Isa ja vanaisa ning endise õpetajana tean, kui oluline on laste kasvatamisel ja harimisel ühiskonna toetus.
Palun Sinu toetust Riigikogu valimistel, et tuleviku Eesti oleks õiglane, hooliv ja tugev.
Jaak Aab, Riigikogu kandidaat Järva- ja Viljandimaal nr 1002
Keskerakond toob suurimad peretoetused, erakorralise pensionitõusu ja eakate täiendava maksuvabastuse
Peame õigeks tõsta keskmist vanaduspensioni 2020. aastal kokku 100 euro võrra. Samuti soovime tagada koduhoolduse või hooldekodu koha igale abi vajavale eakale.
Soovime tõsta esimese ja teise lapse toetuse saja euroni, et väärtustada iga Eestimaal sündivat last. Ühtlasi peame õigeks anda noortele peredele võimalus soetada kodu ilma omafinantseeringuta.
Taotleme põhimaanteede Tallinn-Tartu, Tallinn-Narva ja Tallinn-Pärnu neljarajaliseks ehitamist laenuraha toel. Vastasel korral neist ainult räägitakse veel järgmised kakskümmend seitse aastat.
Toetame kütuseaktsiisi ja elektriaktsiisi langetamist, et pidurdada hinnatõusu ning olla naaberriikidega konkurentsivõimeline. Alkoholiaktsiiside osas lubame maksurahu, kuna nende liiga kiirel tõstmisel on teinud vigu nii eelmine kui praegune valitsus.
Soovime tuua Eestimaa inimesed reaalselt riigijuhtimise juurde – seadustada presidendi otsevalimised ning laiendada rahvaalgatuse ja rahvahääletuse võimalusi.
Samuti võiksime järgmisel valitsusperioodil rakendada kaasava eelarve printsiipi ehk lasta inimestel ise otsustada teatud summade üle riigieelarves. Tegemist ongi ju maksumaksjate endi tööga teenitud rahaga.
Toeta Keskerakonda!
Kas sina soovid muuta Eestit õiglasemaks ja hoolivamaks?
Keskmist ja väiksemat palka teenivate inimeste sissetulekute tõus läbi maksureformi, lisaraha tervishoiule ja omavalitsustele, lapsetoetuste tõus, tasuta ühistransport ning põllumeeste toetamine on vaid mõned näited seni tehtust. Meil on ideed ja tugev meeskond, et luua teie toetusel õiglane riik kõigile!